Legislatívne uznesenie Európskeho parlamentu o návrhu nariadenia Rady, ktorým sa stanovuje plán obnovy halibuta grónskeho v rámci Organizácie pre rybolov v severozápadnom Atlantiku (KOM(2004)0640 - C6-0197/2004 - 2004/0229(CNS))



Úradný vestník 133 E , 08/06/2006 S. 0131 - 0133



P6_TA(2005)0257 Halibut grónsky * Legislatívne uznesenie Európskeho parlamentu o návrhu nariadenia Rady, ktorým sa stanovuje plán obnovy halibuta grónskeho v rámci Organizácie pre rybolov v severozápadnom Atlantiku (KOM(2004)0640 — C6-0197/2004 — 2004/0229(CNS)) (Konzultačný postup) Európsky parlament, - so zreteľom na návrh Komisie predložený Rade (KOM(2004)0640) [1], - so zreteľom na článok 37 Zmluvy o ES, v súlade s ktorým Rada konzultovala s Parlamentom (C6-0197/2004), - so zreteľom na článok 51 rokovacieho poriadku, - so zreteľom na správu Výboru pre rybné hospodárstvo (A6-0116/2005), 1. schvaľuje zmenený a doplnený návrh Komisie; 2. vyzýva Komisiu, aby zodpovedajúcim spôsobom zmenila svoj návrh, v súlade s článkom 250 ods. 2 Zmluvy o ES; 3. vyzýva Radu, aby informovala Parlament, či má v úmysle odchýliť sa od ním schváleného textu; 4. žiada Radu o opätovnú konzultáciu s Parlamentom, ak mieni podstatne zmeniť alebo doplniť návrh Komisie; 5. poveruje svojho predsedu, aby pozíciu Parlamentu odovzdal Rade a Komisii. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 Názov Návrh nariadenia Rady, ktorým sa ustanovuje plán obnovy grónskeho halibuta v rámci Organizácie pre rybolov v severozápadnom Atlantiku | Návrh nariadenia Rady, ktorým sa stanovuje ozdravný plán týkajúci sa halibuta grónskeho v rámci Organizácie pre rybolov v severozápadnom Atlantiku (Tento pozmeňujúci a doplňujúci návrh sa vzťahuje na celý text. Bude potrebné uskutočniť príslušné zmeny v celom texte.) | Pozmeňujúci a doplňujúci návrh 2 Odôvodnenie 7 (7) preto je potrebné zaviesť trvalý plán prestavby. Za týmto účelom by sa mal určiť postup predkladania zoznamu plavidiel, pre ktoré bolo vydané trvalé rybárske povolenie v súlade s nariadením Rady (ES) č. 1627/94 z 27. júna 1994, určujúce všeobecné ustanovenia týkajúce sa osobitných rybárskych povolení. | (7) Je preto potrebné pevne začleniť tento ozdravný plán do právnych predpisov Spoločenstva. Za týmto účelom by sa mal určiť postup predkladania zoznamu plavidiel, pre ktoré bolo vydané trvalé rybárske povolenie v súlade s nariadením Rady (ES) č. 1627/94 z 27. júna 1994, určujúce všeobecné ustanovenia týkajúce sa osobitných rybárskych povolení. | Pozmeňujúci a doplňujúci návrh 3 Odôvodnenie 9 (9) na zabezpečenie účinného zavedenia na úrovni Spoločenstva a na zabezpečenie súladu s plánmi obnovy, ktoré Rada prijala v ostatných oblastiach, sú potrebné doplňujúce kontrolné opatrenia. Ich súčasťou by mala byť povinnosť podať predbežné oznámenie o vstupe do prístavu určeného členskými štátmi a obmedziť hranice tolerancie, | (9) Na zabezpečenie účinného zavedenia na úrovni Spoločenstva a na zabezpečenie súladu s plánmi obnovy, ktoré Rada prijala v ostatných oblastiach, sú potrebné doplňujúce kontrolné opatrenia. Ich súčasťou by mala byť povinnosť podať predbežné oznámenie o vstupe do prístavu určeného členskými štátmi, | Pozmeňujúci a doplňujúci návrh 4 Článok 3 odsek 1 pododsek 2 Tam, kde NAFO rozhodla, že úroveň TAC nezabezpečuje trvalo udržateľný rybolov týchto rýb, Rada, ktorá koná na základe kvalifikovanej väčšiny, na návrh Komisie upravuje TAC stanovené v prvom podoseku v súlade s rozhodnutím NAFO. | Tam, kde NAFO rozhodla, že úroveň TAC nezabezpečuje trvalo udržateľný rybolov týchto rýb (alebo, ak sa naopak zistí, že došlo k obnoveniu stavov), Rada, ktorá koná na základe kvalifikovanej väčšiny, na návrh Komisie upravuje TAC stanovené v prvom pododseku v súlade s rozhodnutím NAFO. | Pozmeňujúci a doplňujúci návrh 5 Článok 5 odsek 4 4. Každý členský štát pridelí kvótu na grónskeho halibuta svojim plavidlám uvedeným v zozname stanovenom v odseku 1. Členské štáty informujú Komisiu o pridelení kvót každý rok najneskôr do 15. decembra. | 4. Každý členský štát prijme potrebné opatrenia na pridelenie kvót na halibuta grónskeho svojim plavidlám uvedeným v zozname stanovenom v odseku 1. Členské štáty informujú Komisiu o pridelení kvót každý rok najneskôr do 15. januára. | Pozmeňujúci a doplňujúci návrh 6 Článok 6 odsek 3 3. Keď sa zistí, že množstvá grónskeho halibuta zapísané v súlade s odsekom 1 bod (b) vyčerpali 70 % kvóty členských štátov, kapitáni každý deň predložia správy stanovené v bode (b). | 3. Keď sa zistí, že množstvá halibuta grónskeho oznámené v súlade s odsekom 1 písm. b) vyčerpali 70 % kvóty členských štátov, kapitáni každý tretí deň predložia správy uvedené v písm. b). | Pozmeňujúci a doplňujúci návrh 7 Článok 7 odsek 1 1. Denné množstvá grónskeho halibuta držaného na palube počas pobytu plavidla v podoblasti 2 a v divíziách 3KLMNO sa uložia na palube oddelene od ostatných výlovov a jasne sa označia nálepkou. | 1. S ohľadom na bezpečnosť posádky a pohyb plavidla, ktoré spadajú do právomoci a zodpovednosti kapitána, sa denné množstvá halibuta grónskeho, držaného na palube počas pobytu plavidla v podoblasti 2 a v divíziách 3KLMNO, uložia na palube oddelene od ostatných výlovov a jasne sa označia nálepkou. | Pozmeňujúci a doplňujúci návrh 8 Článok 8 Článok 8 Hranica tolerancie v odhadovaní množstiev zapísaných do lodného denníka Zmiernením článku 5, odsek 2 nariadenia Komisie (EHS) č. 2807/83 a článku 9, odsek 2 nariadenia Komisie (EHS) č. 2868/88 povolená hranica tolerancie v odhadovaní množstiev rýb v kilogramoch držaných na palube dosahuje 5 % z čísla v lodnom denníku. | vypúšťa sa | Pozmeňujúci a doplňujúci návrh 9 Článok 9 odsek 4 a (nový) | 4a. Opatrenia stanovené v tomto článku sa uplatnia výlučne na plavidlá, ktoré majú osobitné rybárske povolenie a ktoré sú uvedené v článku 4. | Pozmeňujúci a doplňujúci návrh 10 Článok 10 odsek 1 a (nový) | Opatrenia stanovené v tomto článku sa uplatnia výlučne na plavidlá, ktoré majú osobitné rybárske povolenie a ktoré sú uvedené v článku 4. | [1] Zatiaľ neuverejnené v úradnom vestníku. --------------------------------------------------